A jövőbeli kihívások e központi szerepe meghatározó volt a DG AGRI kiemelt éves rendezvényein, az EU mezőgazdasági kilátásairól rendezett konferenciákon is. A mezőgazdaságért és a vidékfejlesztésért felelős biztos által megnyitott, 2018. decemberi konferencia a gazdálkodási ágazat digitalizálásával és innovációjával kapcsolatos legújabb fejleményekkel foglalkozott. Kitért emellett az EU és Afrika közötti kereskedelmi és beruházási együttműködésre. A konferencia 2017-ben és 2018-ban is nagy hangsúlyt fektetett a KAP modernizációjára, illetve az uniós mezőgazdasági piacokra vonatkozó előrejelzések terén a Közös Kutatóközponttal együtt végzett munkára. A résztvevők között megtalálhatók voltak uniós intézmények, kormányok és nemzetközi szervezetek, az élelmiszer-ellátási láncban érintett szereplők, piaci szakértők, tudományos dolgozók, agytrösztök és a civil társadalom.

Az érdekelt felek nagyon fontos multiplikátorhatást fejtenek ki a mezőgazdasági és vidékfejlesztési kérdéseket érintő tájékoztatás terén. A jelentéstételi időszakban a konferenciák továbbra is meghatározó konzultációs fórumok voltak, és párbeszédre adtak lehetőséget a szakpolitika jövőbeli irányával kapcsolatban. A III. szakaszban említetteknek megfelelően – a Bizottság szakpolitikai prioritásaival, illetve a civil társadalommal folytatott széleskörű konzultáció hangsúlyos szerepével összhangban – fokozódott az érdekelt felek (egyéb uniós intézmények, tagállami hatóságok, az uniós és nemzeti szintű társadalmi-szakmai ágazat és a tudományos közösség) bevonása a többéves pénzügyi keret összefüggésében készülő ágazati jelentések elkészítése tekintetében, illetve olyan kérdések kapcsán is, mint az élelmiszer-ellátási láncban megfigyelhető tisztességtelen kereskedelmi gyakorlatok kezelése.

az Ag-Press hálózat mintegy 950 újságírót tömörített. A hálózat továbbra is hasznos forrás a Bizottság, illetve hasznos hálózat a tagjai számára. A DG AGRI közösségi médiában (Facebook, Twitter, Instagram) folytatott tevékenysége jelentősen kibővült, és létrejött egy gyorsan növekvő közösség. Ez fontos eszköznek számított egyrészt abban, hogy a szakértőket a honlaphoz és az azon elérhető átfogó tájékoztatáshoz és legfrissebb hírekhez vonzzák, másrészt a nagyközönség elérésében is.

A médiának a KAP és a vidékfejlesztés előrehaladására vonatkozó releváns felhasználóbarát információkkal és az erről szóló tájékoztatókkal való támogatása továbbra is nagyon fontos részét képezte a kommunikációs tevékenységeknek. Ez a korábbiakhoz hasonlóan most is nagyon jelentős multiplikátorhatással járt, különösen azért, mert ebben az időszakban nagy lendületet vett a közösségimédia- és internetalapú kommunikáció fejlődése. Az újságírókat és a kommunikációs szakembereket tömörítő www.Ag-Press.eu platform folyamatos növekedése és működtetése, valamint az Ag-Press-tagok számára szervezett tanulmányutak és szemináriumok tovább ösztönözték a mezőgazdasági kérdésekre szakosodott újságírókkal és az általános médiával való szoros kapcsolattartást és véleménycserét. 2018 végén

Ebben az időszakban került sor a 11–15 éves kor közötti iskolás gyerekeknek szóló oktatási csomag (szórakoztató ismeretterjesztő csomag) véglegesítésére, népszerűsítésére és terjesztésére a Europe Direct információs központok és a tagállami bizottsági képviseletek segítségével, digitális és közösségi médiakampányok által támogatva.

A csomag célja, hogy tetszetős pedagógiai kiadványban mutassa be a mezőgazdasági termelők és a gazdálkodó családok szerepét, a társadalomhoz való hozzájárulásukat és az őket érintő kihívásokat. A DG AGRI oktatási erőforrásaival kapcsolatos figyelemfelkeltésre irányuló erőfeszítéseknek köszönhetően 2018-ban jelentősen megnőtt a DG AGRI releváns internetes oldalait felkereső látogatók száma.

Közösségi média

A fent említetteknek megfelelően a DG AGRI közösségimédia-oldalai, amelyek jelentősen fejlődtek ebben az időszakban, továbbra is a figyelemfelkeltés és a részvétel előmozdításának fontos eszközei a #FutureofCAP témában az érdekelt felek, a döntéshozók, az újságírók és a polgárok körében. Az Instagram-fiók például hozzájárul a fiatal városi közönség élelmiszerekkel és élelmiszer-termeléssel kapcsolatos tájékoztatásához és bevonásához, így valamennyi polgár szempontjából kihangsúlyozza a KAP előnyeit.

Ebben az időszakban a grafikai tervezés, valamint a vizuális és audiovizuális anyagok megnövekedett használata összességében fokozta a DG AGRI kommunikációs anyagainak vonzerejét a kiadványokban, az interneten és a közösségi médiában való megjelenés tekintetében.

Kiadványok

A jelentéstételi időszakban továbbra is komoly figyelem fordult az elektronikus formátumú kiadványok további fejlesztése felé. Ahogyan korábban, számos kiadvány most is az EU Kiadóhivatalával és a Brüsszeli Infrastrukturális és Logisztikai Hivatallal (OIB) együttműködésben készült. Az új kiadványok az európai konyhaművészeti örökség mellett olyan szakpolitikai kérdéseket kívántak középpontba helyezni, mint például az uniós állat- és növényegészségügyi szabályok (az Egészségügyi és Élelmiszerbiztonsági Főigazgatósággal együttműködésben). Tájékoztatók készültek annak érdekében is, hogy ismertessék mindenekelőtt a KAP modernizálására és egyszerűsítésére vonatkozó jogalkotási javaslatokat.

Honlap

A jelentéstételi időszakban a Bizottság webes megjelenése fontos változásokon esett át, s ezek arra irányultak, hogy felhasználóbarátabbá és relevánsabbá tegyék a honlapot a nagyközönség számára. A DG AGRI internetes tevékenysége a Bizottság szolgálatainál végzett digitális átalakulásra, valamint arra összpontosított, hogy a tartalom felülvizsgálatával valamennyi felhasználóra kiterjedőleg javuljon a hozzáférhetőség és érthetőség.

A honlap emellett továbbra is a mezőgazdasággal és vidékfejlesztéssel kapcsolatos szakmai információk fontos forrása maradt. A korábbi időszakokhoz hasonlóan a honlap fontos szerepet töltött be a mezőgazdaságra és a vidéki térségekre vonatkozó szakpolitika jövőbeni irányáról az érdekelt felek és a nagyközönség bevonásával zajló konzultációs folyamatban is.

A honlap forgalma átlagosan 30 %-kal nőtt.

Látogatók